Луи I дьо Блоа () (1172 – 14 април 1205) е граф на Блоа от 1191 до 1205 г., също граф на Шартър и Клермон. Син на граф Тибо V и Аликс Френска. Неговите дядо и баба по майчина линия са били Луи VII, крал на Франция и първата му съпруга Елеонор Аквитанска. През 1184 г. се жени за Катрин, графиня на Клермон. Заедно с баща си участва в Третия кръстоносен поход, където Тибо V загива при обсадата на Акра. Участник в Четвърти кръстоносен поход.